Yhdistynyt kuningaskunta

**Ison-Britannian ja Pohjois-Irlannin yhdistynyt kuningaskunta**, virallisesti myös **Iso-Britannia ja Pohjois-Irlanti** tai **Yhdistynyt kuningaskunta**, on saarivaltio Pohjois-Euroopassa. Se muodostuu Englannista, Skotlannista ja Walesista, jotka sijaitsevat Ison-Britannian saarella, sekä Irlannin saarella sijaitsevasta Pohjois-Irlannista. Tämän lisäksi Yhdistyneellä kuningaskunnalla on hallussaan eräitä näiden lähellä sijaitsevia saaria ja saaristoja sekä muutamia kaukaisia meren­takaisia alueita.1.

## Historia

Nykyisen Englannin ja Walesin alue joutui roomalaisten valloittamaksi viimeisellä vuosisadalla ennen ajanlaskun alkua. Ennen sitä saaria asuttivat kelttiläiset kansanryhmät, joista ei tiedetä kovin paljon. Roomalaisten vetäydyttyä alueelta 400 jaa. saaret joutuivat germaanisten anglien, saksien ja juuttien hyökkäysten ja asutustoiminnan kohteeksi. 700-luvulta alkaen normannit, Norjan ja Tanskan alueen viikingit, ryöstelivät ja asuttivat Brittein saarten alueita. Englannin ja Skotlannin kuningaskunnat syntyivät noin 1000-luvulla. Nämä kaksi naapurusta sotivat keskenään lukuisia kertoja vuoteen 1707 asti, jolloin ne liittyivät pysyvästi yhteen yhdistyneeksi kuningaskunnaksi. Seuraavien vuosisatojen aikana englantilaiset merenkulkijat ja löytöretkeilijät valloittivat valtavia maa-alueita ympäri maailmaa. Merkittävänä syynä sille, että britit onnistuivat rakentamaan historian suurimman imperiumin, oli brittien teknologinen etulyöntiasema maassa 1800-luvulla tapahtuneen voimakkaan teollistumisen seurauksena. Iso-Britannia oli yksi molempien maailmansotien tärkeimmistä osapuolista 1900-luvulla. Toisen maailmansodan jälkeen Brittien siirtomaaimperiumi hajosi ja useimmista imperiumin alueista muodostettiin itsenäisiä valtioita. Sotien jälkeenkin Iso-Britannia on säilynyt keskeisenä kansainvälisen politiikan toimijana. Pitkään jatkunut, väkivaltaisuuksiin johtanut kiista Pohjois-Irlannin asemasta päättyi rauhansopimukseen vuonna 1998, jolloin alue sai rajoitetun itsehallinnon. Vuonna 1999 Skotlanti sai oman parlamentin, jolla on lainsäädäntövaltaa. Skotlannissa järjestettiin kansanäänestys itsenäisyydestä vuonna 2014, se päättyi itsenäisyyden kannattajien tappioon. Iso-Britannia on viralliselta nimeltään Iso-Britannian ja Pohjois-Irlannin yhdistynyt kuningaskunta, josta käytetään usein nimeä Yhdistynyt kuningaskunta (United Kingdom, UK).2.

## Yhteiskunta ja politiikka

Iso-Britannia on perustuslaillinen monarkia, jonka huomattavin vallankäyttäjä on pääministeri. Brittien parlamentin alahuone on yksi maailman vanhimmista kansalliskokouksista, ja se on toiminut 1300-luvulta alkaen. Politiikkaa on perinteisesti hallinnut kaksi puoluetta työväenpuolue (Labour) ja konservatiivinen puolue (Tory). Kaksipuoluejärjestelmää on ylläpitänyt parlamenttivaaleissa käytössä oleva enemmistövaalijärjestelmä, jossa maa on jaettu yhtä moneen vaalipiiriin kuin parlamentin alahuoneessa on paikkoja ja jokaisesta vaalipiiristä valitaan eniten ääniä saanut ehdokas.  Vuoden 2010 vaaleissa kumpikaan puolue ei saanut enemmistöä, ja konservatiivipuolue muodosti maassa harvinaisen koalitiohallituksen yhdessä liberaalidemokraattien kanssa. EU-kriittisyys on laajaa, ja maan EU:sta eroamista ajava Yhdistyneen Kuningaskunnan Itsenäisyyspuolue (United Kingdom Independence Party, Ukip) on viime vuosina saanut huomattavaa kannatusta. Puolue vastustaa myös maahanmuuttoa.  Iso-Britannia on yksi YK:n turvallisuusneuvoston viidestä pysyvästä jäsenmaasta. Maalla on suuri vaikutusvalta kansainvälisessä politiikassa ja pitkät perinteet yhteistyöstä Yhdysvaltojen kanssa.  Siteet entisiin siirtomaihin ovat vahvat, ja monet näistä maista Iso-Britanniaan muuttaneet kansalaiset ovat rikastuttaneet maan kulttuuria ja etnistä moninaisuutta. Maa on ollut Euroopan yhteisön jäsen vuodesta 1973, mutta se ei kuulu rajatarkastukset poistaneeseen Schengen-alueeseen eikä ole liittynyt yhteisvaluutta euroon.2.

## Lähteet

1. Wikipedia

2. Globali

Afganistan - Alankomaat - Albania - Algeria - Andorra - Kiribati Angola - Antigua ja Barbaduda - Argentiina - Armenia - Azerbaidžan - Bahama - Bahrain - Bangladesh - Barbados - Belgia - Belize - Benin - Bhutan - Bolivia - Bosnia ja Hertsegovina - Botswana - Brasilia - Brunei - Bulgaria - Burkina Faso - Burundi - Chile - Costa Rica - Djibouti - Dominica - Dominikaaninen tasavalta - Ecuador - Egypti - El Salvador - Eritrea - Espanja - Etelä-Afrikka - Korean tasavalta - Etelä-Sudan - Etiopia - Fidži - Filippiinit - Gabon - Gambia - Georgia - Ghana - Grenada - Guatemala - Guinea-Bissau - Guinea - Guyana - Haiti - Honduras - Indonesia - Intia - Irak - Iran - Irlanti - Islanti - Israe - Italia - Itä-Timor - Itävalta - Jamaika - Japani - Jemen - Jordania - Kambodža - Kamerun - Kanada - Kap Verde - Kazakstan - Kenia - Keski-Afrikan tasavalta - Kiina - Kirgisia - Kiribati - Kolumbia - Komorit - Kongon demokraattinen tasavalta - Kongon tasavalta - Kosovo - Kroatia - Kuuba - Kuwait - Kypros - Laos - Latvia - Lesotho - Libanon - Liberia - Libya - Liechtenstein - Liettua - Luxemburg - Madagaskar - Makedonia - Malawi - Malediivit - Malesia - Mali - Malta - Marokko - Marshallinsaare - Mauritania - Mauritius - Meksiko - Mikronesia - Moldova - Monaco - Mongolia - Montenegro - Mosambik - Myanmar - Namibia - Nauru - Nepal - Nicaragua - Nigeria - Niger - Norja - Norsunluurannikko - Oman - Pakistan - Palau - Panama - Papua-Uusi-Guinea - Paraguay - Peru - Korean demokraattinen kansantasavalta - Portugali - Puola - Päiväntasaajan Guinea - Qatar - Ranska - Romania - Ruanda - Ruotsi - Saint Kitts ja Nevis - Saint Lucia - Saint Vincent ja Grenadiinit - Saksa - Salomonsaaret - Sambia - Samoa - San Marino - São Tomé ja Príncipe - Saudi-Arabia - Senegal - Serbia - Seychellit - Sierra Leone - Singapore - Slovakia - Slovenia - Somalia - Sri Lanka - Sudan - Suomi - Suriname - Swazimaa - Sveitsi - Syyria - Tadžikistan - Tansania - Tanska - Thaimaa - Togo - Tonga - Trinidad ja Tobago - Tšad - Tšekki - Tunisia - Turkki - urkmenistan - Tuvalu - Uganda - Ukraina - Unkari - Uruguay - Uusi-Seelanti - Uzbekistan - Valko-Venäjä - Vanuatu - Vatikaanivaltio - Venezuela - Venäjä - Vietnam - Viro - Yhdistyneet arabiemiirikunnat - **Yhdistynyt kuningaskunta** - Yhdysvallat - Zimbabwe